Количественият имуноанализ Elecsys Anti-SARS-CoV-2-S на Roche, който e одобрен в света и от Министерство на Здравеопазването в страната ни и който Синево България използва за определяне на вирус-неутрализиращи антитела, е разработен преди да е налице международен стандарт за определяне на анти-SARS-CoV-2 антитела и тяхното приравняване към универсално приложими единици. Следователно първоначално са използвани специфичните за производителя единици, което e затруднявало сравняването на числовите резултати между различните методи за определяне на тези антитела. Националният институт за биологични стандарти и контрол (NIBSC) на Обединеното кралство пусна първия международен стандарт на СЗО за анти-SARS-CoV-2 антитела (референции 1, 2). Избраната единица беше определена да съдържа 1000 единици на свързващи антитела BAU/mL (BAU – bounding antibody units). Направени са редица изследвания, които съпоставят специфичните за производителя единици на теста Elecsys Anti-SARS-CoV-2 S с BAU на международния стандарт на СЗО. Резулттите от това съпоставяне показват, че първият международен стандарт на СЗО за анти-SARS-CoV-2 имуноглобулини корелира отлично със стандартизирания тест Elecsys Anti-SARS-CoV-2 S (Pearson r = 0,9996). Числовите стойности на двете скали си съответстват в изключително висока степен. Математическото сравнение на специфичните за Roche единици (U) към BAU на Международния стандарт на СЗО е представено в следното уравнение: Roche U = 0,972*BAU. Следователно, специфичните за производителя U/mL на теста Elecsys Anti-SARS-CoV-2 S могат да бъдат разглеждани като почти еквиваленти и с приближение еднакви на BAU/mL от първия международен стандарт на СЗО за анти-SARS-CoV-2 антитела. Ако желаете да изчислите точната стойност на BAU, моля, използвайте тази формула: BAU=Roche U: 0.972. Т.е. необходимо е да разделите получената стойност от нашата лаборатория на числото 0.972, за да получите стойността на BAU/ml.